burgasdotpro/wikipedia huggingface dataset:
Sympatický nervový systém

Sympatický nervový systém, skratka SNS (iné názvy: sympatikový nervový systém, sympatická/sympatiková nervová sústava, sympatikus, sympatické nervstvo, adrenergický systém, ortosympatikus; neformálne nerv života; lat. "pars sympatica systematis autonomici") tvorí spolu s parasympatickým nervovým systémom (PNS, parasympatikus) vegetatívny nervový systém. Väčšina vnútorných orgánov je ovládaná oboma systémami, pričom zvyčajne vyvolávajú opačné účinky, čo umožňuje veľmi jemnú reguláciu orgánovej činnosti.
Anatómia.
Pregangliové neuróny sympatiku sú umiestnené v mieche hrudnej (torakálnej) a bedrovej (lumbálnej) oblasti (torako-lumbárny systém). Niektoré funkcie sympatiku sú riadené nadriadenými centrami v hypotalame a mozgovom kmeni, ktoré vysielajú impulzy k sympatickým neurónom v mieche.
Z miechy vedú vlákna väčšinou do ganglií (zhluky nervov) umiestnených párovo vedľa miechy (paravertebrálne gangliá), ktoré sú vzájomne poprepájané tak, že tvoria párovú reťaz pozdĺž miechy (sympatický kmeň). Sympatický kmeň zasahuje na jednej strane do oblasti krčnej miechy a na druhej až do krížovej oblasti. V paravertebrálnych gangliách prenášajú nervové vlákna (axóny) pregangliových neurónov signál na postgangliové neuróny. U sympatiku (rovanko ako u parasympatiku) je transmiter uvoľňovaný pregangliovými neurónmi acetylcholín. Druhý neurón prenáša impulzy na cieľový orgán prostredníctvom noradrenalínu.
Niektoré nervové vlákna sympatiku opustia sympatický kmeň bez toho, aby preniesli signál na postgangliový neurón a vedú k prevertebrálnym gangliám v okolí aorty (ganglion coeliacum, ganglion mesentericum superius, ganglion mesentericum inferius) alebo do ganglií v stenách cieľových orgánov (intramurálne gangliá).
Neurotransmiter (prenášajú signál z nervov na nervy alebo cieľové orgány) sympatického nervového systému:
Paragangliá.
Špecialita sympatického nervového systému je existencia takzvaných paraganglií, z ktorých najväčšia je dreň nadobličiek. Sú inervované priamo pregangliovými nervami. V prípade drene nadobličky táto plní funkciu postgangliového neurónu tak, že uvoľňuje katecholamíny (Prevažne adrenalín, málo noradrenalínu) priamo do krvi, to znamená ako hormóny.
Funkčné aspekty.
Cieľové tkanivo sympatiku je predovšetkým hladká svalovina (najmä ciev) a žľazy. Rovnako ako ostatné časti vegetatívneho nervového systému riadi sympatikus životne dôležité procesy. Táto regulácia je prevažne bez vedomého vnímania a je prakticky neovplyvniteľná vedomím.
Vo všeobecnosti vyvoláva sympatikus zvýšenie výkonu organizmu. Uvedie telo do pohotovosti, pripraví ho na útok, útek alebo výnimočnú námahu.
Zvyšuje:
Naopak blokuje iné procesy, ktoré nie sú nutne potrebné pre súčasnú aktivitu, napríklad činnosť trávenia.
Ďalej má vplyv na:
Tunika (plášťovce)

Tunika alebo plášť je plášť, ktorý majú na tele všetky plášťovce (Tunicata). Je tvorená tunicínom. Salpy majú rôsolovitú tuniku.
Roman Dmowski

Roman Stanisław Dmowski (* 9. august 1864, Varšava, Poľsko – † 2. január 1939, Drozdowo) bol poľský politik a štátnik, spoluzakladateľ a ideológ poľskej Národnej demokracie.
Po prvej svetovej vojne zastupoval Poľsko na Parížskej mierovej konferencii a za Poľsko podpísal Versaillskú zmluvu. V roku 1922 sa stal čestným predsedom Všepoľskej mládeže a od októbra do decembra 1923 bol ministrom zahraničných vecí vo vláde W. Witosa.
V novembri 2006 mu vo Varšave odhalili sochu, jej odhalenie vyvolalo určité protesty zo strany poľskej ľavice.
Pergamen (koža)

Pergamen je:
Pergamen vznikol v staroveku v meste Pergamon. Používa sa najmä na písanie a na poťahovanie bubnov. Až do 13. storočia, keď ho začal vytláčať papier, bol jedným z najpoužívanejších materiálov na písanie.
Pergamenový papier.
Výroba.
Koža zvierat sa najskôr odchlpila, vysušila, potom sa na ráme drsnila pemzou, potierala v oleji rozotretou olovenou alebo zinkovou belobou, napokon hladila a leštila. 
Pretože pergamen po čase stvrdol a nedal sa ohýbať, knihy sa už nepísali na zvitky, ale na ploché listy, ktoré sa spájali do kódexov.
Orhan Pamuk

Ferit Orhan Pamuk (* 7. jún 1952, Istanbul, Turecko) je turecký spisovateľ. Jeho dielo býva zaraďované k postmodernizmu.
Nobelova cena.
Dňa 12. októbra 2006 bola Orhanovi Pamukovi ako prvému Turkovi udelená Nobelova cena za literatúru.
Aristarchos (kráter)

Aristarchos je známy impaktný kráter na privrátenej strane Mesiaca. Je pomenovaný po gréckom astronómovi Aristarchovi.
Belize City

Belize City je najväčšie mesto Belize s počtom obyvateľov približne 58 000. Je centrom hospodárskej aktivity, nachádza sa v okrese Belize. Bývalé hlavné mesto, v roku 1961 značne poškodené hurikánom Hattie. Z dôvodu hurikánu Hattie v roku 1961,bolo hlavné mesto preložené do mesta Belmopan.
Morne Diablotins

Morne Diablotins je pomerne neznámy stratovulkán, nachádzajúci sa v severnej časti Dominiky. S výškou 1 447 m je to zároveň najvyšší vrch ostrova a druhý najvyšší v Malých Antilách. Vrchol je tvorený komplexom piatich lávových dómov, ďalšie dómy sa nachádzajú na juhovýchodnom svahu vulkánu.
Vek poslednej erupcie nie je známy, no predkolumbovské lávové bloky a popolové vrstvy vyzerajú sviežo a nezvetrane, čo poukazuje na ich relatívne mladý vek (vzhľadom na to, že proces zvetrávania v tropickej oblasti, kde leží aj Dominika, je značne rýchly). V okolí, prevažne na severozápadných svahoch a v okolí osady Glanvillia, sa nachádzajú aj početné horúce pramene.
Pergamen

Pergamen môže byť:
Slumpflácia

Slumpflácia () je zriedkavé označenie pre stav, kedy vládne inflácia aj recesia (pokles HDP). Krivka AS sa teda posúva vľavo a súčasne klesá skutočný produkt a súbežne rastie cenová hladina. Tento jav bol typický v 70. rokoch, kedy rástla nezamestnanosť aj ceny, resp. aj inflácia.
Morne aux Diables

Morne aux Diables je v súčasnosti neaktívny stratovulkán, nachádzajúci sa na severnom okraji ostrova Dominika. Vrchol sopky je tvorený 1,2 km širokým kráterom, v rámci ktorého sa nachádza lávový dóm s priemerom 335 m. Ďalšie lávové dómy tvoria reťaz krížom cez južné svahy vulkánu.
Nie je doložená žiadna zmienka o erupcii sopky v minulosti, ale na vrchole, v jednom z parazitických kráterov, sa nachádzajú aktívne horúce pramene. V rokoch 1841 a 1893 boli zaznamenané dve zemetrasenia, s epicentrom v oblasti Morne aux Diables, prípadne Morne Diablotins, nachádzajúcom sa južnejšie.
Tunika

Tunika môže byť:
Indolencia

Indolencia môže byť:
Free cooling

Free cooling (predkladané ako chladenie s prirodzeným prúdením, voľné chladenie alebo v prípade vzduchu chladenie vonkajším vzduchom) je v širšom zmysle prirodzené chladenie vôbec, v užšom zmysle režim, kedy chladiaci okruh nepracuje tak, ako za normálnych podmienok, ale využíva prirodzene danú nízku teplotu danej látky prúdenia na úsporu energie potrebnej na chladenie. Najviac sa používa v zime, kedy sa pri nízkej vonkajšej teplote režim štandardného chladenia prepne na púhe nasávanie vonkajšieho studeného vzduchu, ktorým sa ochladí vnútorný vzduch. Free cooling môže byť pomocou vzduchu, vody alebo chladiva.
Morne Trois Pitons

Morne Trois Pitons (hora troch vrchov) je komplexný vulkán, tvorený dvoma masívnymi lávovými dómami: "Morne Trois Pitons" (1 387 m) a "Micotrin" (1 220 m), nachádzajúci sa severovýchodne od hlavného mesta Roseau, v centrálnej časti Dominiky. Dómy ležia na okraji veľkej depresie približne kruhového tvaru, ktorej vznik je spôsobený kolapsom kaldery, prípadne masívnym zosunom v minulosti. Oblasť depresie je vyplnená hrubými vrstvami tufov a pyroklastických prúdov, s vekom 40 000 až 25 000 rokov. Samotný komplex bol aktívny neskôr v holocéne, s poslednými erupciami v rokoch 800 a 920, s toleranciou ± 50 rokov.
Po sopke bolo pomenované aj chránené územie Národný park Morne Trois Pitons.
Morne Watt

Morne Watt je stratovulkanický komplex, ležiaci juhovýchodne od Morne Trois Pitons a východne od hlavného mesta Dominiky Roseau, pozostávajúci z troch stratovulkánov "Morne Watt", "Morne Anglais" a "Grande Soufrière". Dva najznámejšie vulkanické fenomény, fumarolové pole Valley of Desolation a jazero Boiling Lake (s teplotou vody blížiacou sa bodu varu), sa nachádzajú na hraniciach komplexu Morne Watt a Morne Trois Pitons.
V rokoch 1880 a 1997 sa v oblasti Valley of Desolation vyskytli dve menšie freatické erupcie, ktoré vyvrhli popol, ktorý pokryl celú oblasť, resp. (v roku 1880) dosiahli aj 10 km vzdialené pobrežie. Tieto dve erupcie sú jediné historicky zaznamenané prejavy sopečnej činnosti v Dominike.
Morne Plat Pays

Morne Plat Pays je názov vulkanického komplexu, ležiaceho na južnom konci ostrova Dominika. Komplex je tvorený kalderou vytvorenou približne pred 39 000 rokmi mohutnou explozívnou erupciou a následným kolapsom juhozápadnej steny stratovulkánu. V rámci postkalderového štádia sa na úbočiach kaldery vytvorilo viacero lávových dómov, z nich "Morne Patates" eruptoval v roku 1270 ± 50 rokov. V rámci komplexu sa nachádzajú početné aktívne fumaroly, taktiež je miestom lokalizácie početných mikrozemetrasení pravdepodobne vulkanického pôvodu, ale bez iných prejavov sopečnej aktivity.
Direktórium

Direktórium môže byť:
Direktoriát

Direktoriát alebo direktórium bol vládny a mocenský systém vo Francúzsku 1795-1799 (po termidorskom prevrate), počas vlády Výkonného direktória.
Bol zavedený vysoký volebný cenzus, dvojkomorový parlament: Rada päťsto a Rada starších, na čele vlády päťčlenné výkonné direktórium (najvýznamnejší Emmanuel Sieyes) s výraznými právomocami vo vnútornej a zahraničnej politike, no bez práva rozhodovať o finančných otázkach. R. 1799 po vojenskom prevrate
nahradené konzulátom Napoleona I..
Podrobnosti pozri pod Veľká francúzska revolúcia.
Aristillus (kráter)

Aristillus je známy impaktný kráter na Mesiaci. Je pomenovaný po gréckom astronómovi Aristillovi.
Aristoteles (kráter)

Aristoteles je impaktný kráter na privrátenej strane Mesiaca. Je pomenovaný po gréckom polyhistorovi Aristotelovi.
Arosa Astrophysical Observatory

Arosa Astrophysical Observatory je vysokohorské astrofyzikálne observatórium na vrchu Tschuggen vo Švajčiarsku (+9°40,1'; +46°47,0'; 2 050 m). Bolo založené roku 1939. Zameriava sa na solárnu fyziku.
Saigon

Saigon môže byť:
Chanka

Chanka (po rusky "Ханка" - chanka, po čínsky 兴凯湖, "Sing-kchaj-chu", pchinjin "Xingkai Hu") je jazero na juhozápade Prímorského kraja v Rusku a na východe provincie Chej-lung-ťiang v Číne. Leží od Vladivostoku a od čínskeho mesta Ťi-si.
Číselné údaje.
Má rozlohu (z toho je v "Rusku" a v "Číne"). Je dlhé a 40 až široké. Prevládajúca hĺbka je 1 až , priemerná a dosahuje maximálnu hĺbku . Priemerný objem jazera je , maximálne . Rozmery jazera sa významne menia v závislosti na úrovni hladiny. Povodie jazera má rozlohu , z toho 97 % v Rusku. Leží v Prichankajskej nížine v nadmorskej výške .
Pobrežie.
Jazero má nepravidelný oválny tvar. Náplavové usadeniny oddeľujú úzke jazero Malá Chanka, ležiace celé v "Číne". Pobrežie je bažinaté, s výnimkou severozápadného. V okolí sa pestuje ryža, sója, zelenina a zemiaky.
Vodný režim.
Zdroj vody je dažďový. Do jazera ústi 23 riek (8 v "Číne" a 15 v "Rusku"). Priemerný prítok za rok je (predovšetkým rieky Lefu, Mo, Sintucha) a odtok (Sungača, prítok Ussuri, povodie Amuru). Vyššia úroveň hladiny je na jeseň. Na jazere sa vytvárajú veľké vlny, vznikajúce v dôsledku silných vetrov.
Vlastnosti vody.
Zamŕza v druhej polovici novembra a rozmŕza v apríli. Voda je kalná z dôvodu malej hĺbky a častého vlnenia.
Fauna.
Na jazere je rozvinuté rybárstvo. Chovajú sa tu ondatry, na brehoch hniezdia vodné vtáky.
Lodná doprava.
Na jazere je rozvinutá miestna lodná doprava
Hanka

Hanka môže byť:
Laurinská ulica

Laurinská ulica (hist. , ) je ulica v Starom Meste v Bratislave, ktorá je súčasťou pešej zóny.
Na Laurinskej ulici v minulosti stála brána mestského opevnenia s vežou, ktorá bola postavená v 13. storočí a zbúraná v roku 1778. V súčasnosti je na mieste bývalej Laurinskej brány zavesená mreža ukotvená na lanách, ktorá má symbolizovať bývalé mestské opevnenie. Nachádza sa tu Divadlo Pavla Országha Hviezdoslava (DPOH).
Na Laurinskej ulici 5 na nachádza Úsek krásnej a cudzojazyčnej literatúry Mestskej knižnice v Bratislave.
Nachádza sa medzi Kamenným námestím a Panskou ulicou.
Počas obdobia socializmu mala meno "Leningradská", podľa ruského mesta Leningrad (dnešný Petrohrad).
Vláda Slovenskej republiky od 30. októbra 1998 do 15. októbra 2002

Vláda Slovenskej republiky od 30. októbra 1998 do 15. októbra 2002, resp. prvá vláda Mikuláša Dzurindu bola vláda, ktorá vznikla po parlamentných voľbách, ktoré sa na Slovensku uskutočnili 25. a 26. septembra 1998. Viedol ju Mikuláš Dzurinda.
Predsedom vlády bol Mikuláš Dzurinda. Hoci parlamentné voľby vyhralo Hnutie za demokratické Slovensko (HZDS) na čele s Vladimírom Mečiarom, vládu tvorila Slovenská demokratická koalícia (SDK), Strana demokratickej ľavice (SDĽ), Strany maďarskej koalície (SMK) a Strany občianskeho porozumenia (SOP). Samotná SDK predstavovala koalíciu strán DÚ, KDH, DS, SDSS a SZS. Táto vláda získala označenie „Vláda zmeny“, čo bol tiež slogan z volebnej kampane SDK.
Vláda mala 20 členov, z ktorých pôvodne 9 ovládala SDK, 6 SDĽ, 3 SMK a 2 SOP. Neskôr bol pomer zmenený na 8:6:4:2.
Vládna koalícia mala v parlamente drvivú väčšinu poslancov, vďaka svojej trojpätinovej väčšine sa jej tak podarilo napríklad presadiť návrh zákona na priamu voľbu prezidenta.
Dôležité rozhodnutia vlády.
Vláda 14. septembra 1999 rozhodla o postupnom odstavení dvoch blokov jadrovej elektrárne V1 v Jaslovských Bohuniciach s inštalovaným výkonom 880 MW ešte pred uplynutím ich doby technickej životnosti. Zaviazala sa prvý blok uzavrieť najneskôr do 31. decembra 2006 a druhý blok do 31. decembra 2008. Odstavenie blokov bolo jednou z podmienok pozvania Slovenska na rozhovory o vstupe do Európskej únie.
Hoci Slovensko v roku 1999 nebolo členom NATO, súhlasom na využívanie vzdušného priestoru pre lietadlá NATO umožnilo bombardovanie Juhoslávie.
Jan Matejko

Jan Alojzy Matejko (* 28. júl 1838, Krakov – † 1. november 1893, tamtiež) bol poľský maliar, autor monumentálnych obrazov s historickou tematikou a bojových scén. Ako dátum jeho narodenia sa často chybne udáva 24. jún; maliar sám tvrdil, že sa narodil 30. júla.
Rodina a detstvo.
Matejkovi starí rodičia boli českí roľníci v Roudnici. Otec František bol rodákom z Hradca Králové a v Haliči pôsobil ako vychovávateľ a učiteľ hudby. Zo začiatku pracoval u rodiny Wodzických v Koscielnikoch (dnes súčasť Novej Huty) a neskôr sa presťahoval do Krakova, kde uzavrel manželstvo s Katarínou Rosbergovou, ktorá pochádzala z poľsko-nemeckej rodiny zámožných sedlárov. 
Jan bol ich deviate dieťa z celkovo jedenástich. Už od raného detstva prejavoval nevšedné výtvarné nadanie, čo mu umožnilo postup do vyšších tried, keďže v takmer všetkých ostatných predmetoch prepadal. Nikdy sa nenaučil žiadny cudzí jazyk a problémy mu robila aj poľština.
Maliarska tvorba.
V mladosti prežil ostreľovanie Krakova Rakúšanmi v roku 1848, takisto bol svedkom Decembrového povstania, ktoré podporoval finančne. Pod vplyvom týchto národných tragédií sa začal venovať historickej maľbe, namiesto dovtedajšej cirkevnej tvorbe. Často umiestňoval na svojich plátnach osoby, ktoré sa v skutočnosti na danej udalosti nezúčastnili (napr. Hugo Kollataj a generál J. Wodzicki na obraze Bitka pri Racławiciach), nešlo mu však o presné zmapovanie histórie, ale o symbolicko-filozofické pôsobenie diela a edukačný účinok.
Súkromný život.
V roku 1864 sa oženil s Teodorou, rodenou Giebułtowskou, s ktorou mal päť detí: Beatu, Helenu, Tadeáša, Juraja a Reginu. Posledná, Regina, zomrela ešte v dojčenskom veku. Žena pre neho bola inšpiráciou a modelom k početným dielam (napr. kráľovná Bona Sforza v „Pruskom holde”). Ešte počas svojho života si vydobyl svojou tvorbou celonárodné uznanie a stal sa všeobecne uznávaným klasikom. Jeho sláva bola celosvetová (úspešné boli najmä výstavy v Paríži). On sám unikal pozornosti verejnosti a osobná účasť na oficiálnych spoločenských udalostiach bola pre neho značne stresujúca. V dome, kde Matejko v Krakove býval, je dnes Matejkovo múzeum. 
Bol prvým rektorom Výtvarnej akadémie v Krakove. Z jeho žiakov sú najslávnejší Maurycy Gottlieb, Jacek Malczewski, Józef Mehoffer, Witold Pruszkowski, Leon Wyczółkowski a Stanislaw Wyspianski.
Matejko je pochovaný v čestnej aleji Rakowického cintorína v Krakove.
Arpova galaxia

Arpova galaxia je kompaktná trpasličia galaxia. Má veľmi malý rozmer a nízku absolútnu jasnosť. Prvé dve Arpove galaxie v súhvezdí Veľká medvedica tvoria tesnú dvojicu galaxií; každá z nich má priemer 130 ly, ich absolútne jasnosti sú -12,7m a -12,8m. Vzdialené sú navzájom 130 ly. Tvarom sa neodlišujú od guľových hviezdokôp (niektorí autori ich pokladajú za medzigalaktické guľové hviezdokopy), podstatne sa však od nich odlišujú jasnosťou a zložením: obsahujú ionizovaný plyn a množstvo horúcich hviezd. Objavil ich v roku 1965 Halton Arp.
Iľmenské jazero

Iľmenské jazero (po rusky "Ильмень" - Iľmeň, "Ильмер" - Iľmer; podľa letopisov starých Slovanov "Slovienske (Slovenské) more") je jazero v západnej časti Novgorodskej oblasti v Rusku. Nachádza sa v najnižšej časti Priiľmenskej nížiny.
Číselné údaje.
Má rozlohu (pri priemernej úrovni hladiny) . Rozloha jazera sa v závislosti na vodnom stave mení od do . Je 40 až dlhé a 32 až široké. Hĺbka jazera je od 3 až pri pobreží do 6 až uprostred. Leží v nadmorskej výške 
Pobrežie.
Brehy sú prevažne nížinaté, na východe a na juhu hlavne bažinaté. Dno je ploché. Pozdĺž severozápadného brehu ("Поозёрье"[Poozorie] - doslova Pojazerie) sa tiahnu valy, ktoré sa striedajú s prepadlinami. Na juhozápade sú brehy zložené z vápenca a sú príkre. Miestami sú brehy tvorené deltami riek s množstvom plochých zaplavovaných ostrovov a ramien.
Vodný režim.
Do jazera ústi asi 50 riek. Hlavným prítokom jazera je z východu Msta. Ďalšími prítokmi sú Pola, Lovať (s Polistou), Psiža, Verenda a Šeloň (s Mšegou). Odteká na sever riekou Volchov, ktorá tečie do Ladožského jazera. Základný zdroj vody tvoria rieky s jarnými povodňami a zimným poklesom stavu vody. Najvyššia úroveň je na jar (máj), najnižšia na konci marca a začiatku apríla. Kolísanie úrovne hladiny v priebehu roka sa pohybuje od 2,35 do (maximálne ).
Vlastnosti vody.
V jazere je mnoho organických látok a voda má žlté zafarbenie. Teplota vody dosahuje v júli 19 až 20 °C. Kúpacia sezóna trvá 90 dní. Hladina zamŕza v novembri a rozmŕza v apríli.
Fauna.
Jazero je bohaté na ryby.
Dejiny.
V 9. až 12. storočí viedla cez Iľmeňské jazero cesta z Varjag do Grécka, ako aj na Volgu. Ako obchvat jazera bol postavený na konci 18. a začiatku 19. storočia Siversov kanál a neskôr Višerský kanál. Podľa mena jazera pochádza pomenovanie najsevernejšej skupiny východných Slovanov (Iľmeňskí Slovieni – podľa K. Tichockého).
Využitie.
V súčasnosti je jazero súčasťou Hornovolockej vodnej sústavy. Vodná hladina je regulovaná Volchovskou hydroelektrárňou. Jazero "Ilmeň" je v zóne vzdutia Volchovskej priehrady. Jazero je splavné, a funguje na ňom lodná doprava medzi mestami Novgorod, Stará Rus (cez Lovať a Polneť) a Šimsk (ústie Šeloni). od severného brehu jazera na rieke "Volchov" leží jedno z najstarších ruských miest - "Novgorod"
Panská ulica (Bratislava)

Panská ulica (hist. , ) je ulica v Starom Meste v Bratislave a súčasť centrálnej pešej zóny. Nachádza sa medzi ulicami Laurinská a spojnicou ulíc Ventúrska a Strakova.
Pôvodná ulica vznikla za mestskými hradbami, pred ktorými sa nachádzala vodná priekopa. Rozprestierala sa od Laurinskej brány po Vydrickú bránu, prakticky cez celú šírku vtedajšieho mesta. V súčasnosti je ohraničená vstupom na Laurinskú bránu pri lekárni pod Manderlou a na druhej strane pamätníkom obetiam holokaustu.
Neskôr však bola ulica rozdelená na dve, na dnešnú Panskú a Laurinskú. Názov je odvodený od slova "pán", teda to bola ulica pánov, pretože si tu grófi, šľachta a mocipáni stavali svoje mestské paláce, ktorých sa tu nachádza veľké množstvo.
Za socializmu niesla názov "Nálepkova", na počesť kapitána Jána Nálepku (1912-1943), hrdinu druhej svetovej vojny.
Ulica je bohatá na historické budovy, z ktorých mnohé sú kultúrne pamiatky, medzi najvýznamnejšie patrí Pálffyho palác, Balassov palác, Esterházyho palác a Csákyho palác.
Sien-ťin-tao

Sien-ťin-tao (pchin-jin: Xianjindao) je čínsky názov pomerne neznámeho vulkánu, nachádzajúceho sa na hraniciach Číny a KĽDR, asi 100 km severne od stratovulkánu Päktusan. Jediná erupcia bola hlásená v roku 1597, viac informácií nie je dostupných.
Xavier Malisse

Xavier Malisse (* 19. júl 1980, Kortrijk, Belgicko) je súčasný belgický tenista. V rebríčku ATP bol najvyššie na 19. mieste (12. augusta 2002). Celkovo vyhral tri turnaje v dvojhre a zaznamenal i senzačné víťazstvo vo štvorhre na French Open v roku 2004, spolu s krajanom Olivierom Rochusom.
Strakova ulica (Bratislava)

Strakova ulica je ulica v Bratislave, v mestskej časti Staré Mesto.
Je to jedna z najkratších ulíc v Bratislave, je dlhá len niekoľko desiatok metrov. Je súčasťou centrálnej pešej zóny. Nachádza sa medzi Ventúrskou ulicou a Hviezdoslavovým námestím. Vznikla prerazením cez pôvodný štvorkrídlový Keglevičov palác.
Čchugarjong

Čchugarjong alebo Čchuga-rjong je rozsiahle lávové pole, tvorené lávovými prúdmi bazaltového zloženia, nachádzajúce sa Čchugarjongskom rifte, križujúcom diagonálne demilitarizovanú zónu medzi Severnou a Južnou Kóreou.
Väčšina prúdov pochádza z erupcií štítového vulkánu Apsan a jeho satelitných troskových kužeľov. Niektoré z prúdov dosahujú dĺžku až 40 km, najdlhšie sú 60 km dlhé. Mladšie produkty sa nachádzajú na juhozápadnej strane poľa, ich vek je odhadovaný na neskorý pleistocén až raný holocén.
Strečnianska ulica

Strečnianska ulica je ulica:
Imprinting

Imprinting (z angl. vtláčanie, vštepenie) je pojem z vedných odborov etológia, zoológia a psychológia. Je to ranná fáza v živote zvieraťa, počas ktorej mláďa získava základné poznatky o svete okolo seba. Základnou charakteristikou obdobia imprintingu je fakt, že vedomosti ktoré zviera v tomto čase získa, si zachováva navždy a ďalším učením sa už nedajú pozmeniť.
Objav imprintingu učinil zakladateľ klasickej etológie Konrad Lorenz, pozorovaním správania vtákov v ranej fáze ich života. Pokusy robil na čerstvo vyliahnutých kačiatkach a húsatách. Zistil, že čo sa naučí zviera vo fáze imprintingu, to ostane otlačené v jeho vedomí a celý život to bude chápať ako nemenný fakt. Keď vo fáze imprintingu nasimuloval kačiatkam alebo húsatám nepravú matku (iného vtáka, atrapu alebo človeka), tieto nasledovali falošnú matku ako vlastnú. 
Znalosti o imprintingu sa využívajú aj v kynológii. U psov definoval fázu imprintingu kynológ Eberhard Trumler ako obdobie od 18 dňa života šteňaťa, najneskôr do 7. týždňa života. Počas tohoto obdobia prebieha u šteniat vtláčacia (imprintingová) fáza. V tomto období sú šteňatá obvykle u chovateľa, preto je potrebné vybrať si pri kúpe šteňaťa zodpovedného chovateľa, ktorý pozná a dbá zásad imprintingu. V tejto fáze sa šteňa zoznamuje s okolím, učí sa rozpoznávať psov a ľudí. Vo fáze imprintingu je obzvlášť dôležité, aby šteňa prišlo do pozitívneho kontaktu s človekom. Ak sa tak nestane, nikdy si pes nevytvorí k človeku pevné puto. Po fáze imprintingu nasleduje fáza socializácie.
Zdroje.
Tieger: Etológia, referát ()
a iné
Songinbong

Songinbong alebo Songin-bong je názov v súčasnosti neaktívneho stratovulkánu, nachádzajúceho sa na ostrove Ullüngdo, asi 100 km východne od pobrežia Kórejského polostrova. Sopka zaberajúca prakticky celý ostrov, je tvorená prevažne trachytmi a andezitmi, vrchol je ukončený kalderou. Ostrov bol začiatkom holocénu centrom veľkej explozívnej erupcie, ktorej produkty sa nachádzajú aj na ostrove Honšú v Japonsku.
Panenská ulica (Bratislava)

Panenská ulica je ulica v Starom Meste v Bratislave. Nachádza sa medzi ulicami Staromestská a Palisády a je napojená na Hodžovo námestie. Pôvodne to bola ulica bratislavských remeselníkov a vinohradníkov.
Dejiny.
Vznikla v stredoveku v priestore, ktorý sa nazýval "Nunnenpeunt", čo bol vtedy majetok ženskej rehole klarisiek. V roku 1879 bola premenovaná na ulica "Mateja Bela", ktorý bol vtedy riaditeľ blízkeho evanjelického lýcea. Po prvej svetovej vojne dostala názov "Panenská".
Súčasná Panenská ulica bola ešte v 16. storočí pomerne bezvýznamná. V 70. rokoch 17. storočia stúpol jej význam po tom, ako sem bolo premiestnené cirkevné centrum evanjelikov z vnútorného mesta. Nachádzajú sa tu dva evanjelické kostoly postavené v druhej polovici 18. storočia, ktoré pripomínajú významné kultúrne centrum evanjelikov. Na ulici sa sústreďoval spoločensko-kultúrny život a má pomerne bohatú históriu. Množstvo domov má charakter šľachtických palácov. Budova na čísle 9 slúžila ako továreň na "šampanské" víno a v druhom nádvorí bola kvetinová záhrada s kvetmi cudzokrajného pôvodu. Dom číslo 10 bola prvá bratislavská sieň starožitností. Väčšina zachovaných domov zo starej zástavby sú barokové alebo klasicistické budovy.
Berat (okres)

Berat (alb.: "Rrethi i Beratit") je okres v Albánsku. Má 128 000 (2004) obyvateľov, s rozlohou 915 km². Nachádza sa v centrálnej časti krajiny, jeho hlavné mesto je Berat. Ďalšie významnejšie mestá v tomto okrese: Poliçan a Urë Vajgurore.
Bulqizë (okres)

Bulqizë (Alb.: "Rrethi i Bulqizës") je okres v Albánsku. Počet obyvateľov 43 000 (2004), rozloha 718 km². Nachádza sa na východe krajiny, Hlavné mesto je Bulqizë.
Akvaridy

Akvaridy alebo aquaridy je označenie meteorických rojov, ktoré sa objavujú v súhvezdí Vodnár. Medzi ne patria:
Delvinë (okres)

Delvinë alebo Delvina (Alb.: "Rrethi i Delvinës", gr. Επαρχία Δέλβινου-Eparchia Delvinu) je okres v Albánsku. Počet obyvateľov je 11,000 (2004) hlavne Grékov. Má rozlohu 367 km². Nachádza sa na juhu krajiny, jeho hlavé mesto je Delvinë (Delvina).
Zochova ulica (Bratislava)

Zochova je ulica v Starom Meste v Bratislave. Nachádza sa medzi ulicami Svoradova a Kozia v blízkosti Staromestskej a Pilárikovej a križuje sa s ulicou Podjavorinskej.
Dejiny.
Ulica má pomerne dlhú a bohatú históriu, dolná časť ulice existovala už v stredoveku. V roku 1379 je prvýkrát spomenutá v daňovom registri pod názvom "Sluttergasse", teda "Nánosová ulica", pričom jej názov bol odvodený od nánosov, ktoré sem boli naplavené z kopcov nad mestom v období búrok.
V roku 1439 tu bolo 17 domov, jeden majer a 7 záhrad, neskôr pribúdali ďalšie domy, bola tu aj studňa, evanjelický cintorín a hostinec.
Bývali tu hlavne vinohradníci, hrnčiari, stolári, ale napríklad aj colníci a maliari. Súčasná zástavba vznikla po rozdelení prepoštskej záhrady v roku 1873 a pálfiovskej záhrady v roku 1890. Vznikla tu pôrodnica a škola pre pôrodné asistentky, židovská škola a škola štátnej reálky. Sídlil tu aj Prešporský jazdecký spolok. 
V roku 1536 sa volala "Turnergassen", teda "Cvičná ulica", v 18. storočí zase "Schluder Gassel". Nakoniec bola pomenovaná podľa evanjelického biskupa a slovenského politika Samuela Zocha, spoluautora Deklarácie slovenského národa z 30. októbra 1918 a prvého slovenského župana Bratislavy a Bratislavskej župy po roku 1918.
V súčasnosti tu sídli Vysoká škola múzických umení - hudobná a tanečná fakulta, Stredná priemyselná škola elektrotechnická, Zochova 9. Známa a obľúbená Materská škola na Zochovej 3 bola zrušená.
Alpy (Mesiac)

Alpy sú pohorie v severnej časti privrátenej strany Mesiaca. Boli pomenované podľa Álp v Európe.
Apeniny (Mesiac)

Apeniny sú pohorie v severnej časti privrátenej strany Mesiaca. Boli pomenované podľa Apenín v Taliansku.
Devoll (okres)

Devoll (alb.: "Rrethi i Devollit") je okres v Albánsku ktorého meno pochádza z rieky Devoll tečúcej údolím tohto okresu. Počet obyvateľov je 35 000 (2004), rozloha 429 km². Nachádza sa v juhovýchodnej časti krajiny, s hlavným mestom Bilisht. Na východe a juhovýchode hraničí s Gréckom konkrétne s jeho prefektúrami Florina a Kastoria. Devoll hraničí na juhozápade s okresom Kolonjë a na západe a severe s okresom Korçë. Žijú tu prevažne Slovania.
Dibër (okres)

Dibër alebo Dibrë (alb.: "Rrethi i Dibrës") je okres v Albánsku. Počet obyvateľov 86 000 (2004), rozloha 761 km². Nachádza sa na severovýchode krajiny, jeho hlavné mesto je Peshkopi.
Hlavná ulica (Košice)

Hlavná ulica je ústredná ulica Košíc. Nachádza sa na nej väčšina najvýznamnejších košických historických pamiatok. Južný koniec ulice končí na Námestí osloboditeľov, severný na Námestí Maratónu mieru. 
Takmer celá Hlavná ulica je pešou zónou. Nachádzajú sa tu tri parky, pričom v každom je umiestnená fontána. Najväčšou je takzvaná spievajúca fontána, ktorú možno nájsť v strede ulice medzi dómom a divadlom. Na ulici sa ďalej nachádzajú dve námestia – Hlavné námestie a Námestie slobody. Hlavná ulica bola pôvodne stredovekým námestím. Z tých čias sa zachoval jej vretenovitý pôdorys.
Vývoj názvu ulice.
Počas stredoveku bol názov ulice premenlivý, najčastejšie sa uvádzali názvy "Circulus", "Ring", "Theatrum", čo dokazuje, že ulica bola v tom čase chápaná skôr ako námestie. Na mapách z 18. storočia sa uvádza názov "Platea principalis" a neskôr aj nemecké a maďarské ekvivalenty v podobe "Haupt Gasse", resp. "Fő utcza".
Po prechode Košíc pod územnú zvrchovanosť Česko-Slovenska sa pôvodný maďarský názov "Fő utcza" preložil do slovenčiny na "Hlavná ulica". Ten vydržal až do roku 1933, keď bola ulica prvýkrát politicky premenovaná - po generálovi Milanovi Rastislavovi Štefánikovi, ktorému na tejto ulici postavili aj sochu. Za horthyovskej okupácie sa názov ulice načas vrátil na pôvodný maďarský, no po vojne ulica opäť nakrátko niesla Štefánikovo meno.
V lete roku 1949 bola súčasná Hlavná ulica komunistickými orgánmi premenovaná na Leninovu ulicu, pričom tento názov vydržal presne na deň 41 rokov. Dňa 1. júla 1990 bolo ulici prinavrátené historické stredoveké meno Hlavná. Ešte koncom 80. rokov však, počas príprav na vyhlásenie historického centra Košíc za mestskú pamiatkovú rezerváciu, navrhol pamiatkár Ivan Gojdič, príbuzný biskupa Pavla Petra Gojdiča, zmenu názvu ulice na istý kompromis v podobe "Hlavná ulica Vladimíra Iľjiča Lenina". Tento pokus bol však zo strany komunistickej moci rázne zamietnutý.
Pamiatky a významné budovy.
Kedysi Hlavnou ulicou pretekal potok, ktorý bol neskôr prevedený do podzemia. V rokoch 1995 – 1996 za primátorovania Rudolfa Schustera bola na Hlavnej vytvorená imitácia potoka, ktorý nesie názov Čermeľský potôčik.
Canon EF 85mm

Objektív Canon EF 85mm je portrétový objektív od firmy Canon. Patria sem dva modely s rôznymi svetelnosťami - 1,8 a 1,2.
Drač (okres)

Drač (alb.: "Rrethi i Durrësit", grécky Επαρχία Δυρράχιου-Eparchia Dyrrachiu) je okres v Albánsku. Počet obyvateľov je 182 000 (2004), rozloha 455 km². Žije tu grécka menšina. Okres sa nachádza sa na západe krajiny, jeho hlavné mesto je Drač. Ďalšie mestá v okrese sú Shijak a Sukth.
Elbasan (okres)

Elbasan (alb.: "Rrethi i Elbasanit") je okres v Albánsku. Počet obyvateľov 224 000 (2004), rozloha 1 290 km². Nachádza sa v srdci krajiny. Hlavné mesto okresu Elbasan je Elbasan. Ďalšie mestá v tomto okrese sú Cërrik a Kërrabë.
Gjirokastër

Gjirokastër môže byť:
Canon EF 50mm

Objektívy EF 50mm sú normálové objektívy s fixnou ohniskovou vzdialenosťou vyrábané firmou Canon. Ak sú použité na tele digitálnej EOS zrkadlovky s crop faktorom 1,6x, tak sa ich zorný uhol vyrovná 80 mm objektívu namontovanému na tele filmovej zrkadlovky, čo ich robí vhodnými pre portréty.
Existuje šesť EF 50mm objektívov. Dva z nich sú zo série L.
Fier (okres)

Fier (alb.: "Rrethi i Fierit"), gr. Φιέρεζα (Fiereza), je okres v Albánsku. Počet obyvateľov je 200 000 (2004) a rozloha 850 km². Nachádza sa na juhozápade krajiny, a jeho hlavné mesto je Fier (Fieri). Ďalšie mestá v okrese sú Patos a Roskovec. Na juhu okresu žijú Gréci.
Fier je známe antické grécko mesto, známe ako "Apollónia (Apollonia)," ktoré Cicero, slávny rímsky filozof a rečník, navštívil na krátku dobu počas svojho štúdia.
Gjirokastër (okres)

Gjirokastër (alb. "Rrethi i Gjirokastrës", grécky Επαρχία Αργυροκάστρου-Eparchia Ajyrokastru) je okres v Albánsku. Počet obyvateľov je 56 000 (2004) s početnou gréckou menšinou, s rozlohou 1 137 km². Nachádza sa na juhu krajiny. Jeho hlavné mesto je Gjirokastër. Okrem hlavného mesta má okres Gjirokastër ešte mesto Libohovë. Spoločne s okresom Përmet a Tepelenë, sa nachádza v kraji Gjirokastër.
Gramsh (okres)

Gramsh (alb.: "Rrethi i Gramshit") je okres v Albánsku. Počet obyvateľov je 36 000 (2004 odhad), a rozloha 695 km². Nachádza sa v centre krajiny. Hlavné mesto je Gramsh.
Zoznam objímiek objektívov

Tento zoznam objímiek objektívov je zoradený podľa flange focal distance, od najkratšej po najdlhšiu. Obsahuje objímky pre fotoaparáty aj pre filmové kamery.
Asiago Astrophysical Observatory

Asiago Astrophysical Observatory je talianske astrofyzikálne observatórium (Asiago pri Padove; +1I°31,7'; +45°51,7'; 1 045 m). Bolo založené roku 1942 z pôvodného univerzitného observatória v Padove, ktoré bolo v činnosti v rokoch 1768-1942. Zaoberá sa štúdiom premenných hviezd, nov, supernov, hmlovín, galaxií a kvazarov.
Objímka Canon FL

Objímka Canon FL označuje štandard pre objímku objektívu 35mm zrkadloviek od spoločnosti Canon. Bola uvedená v apríli 1964 spolu s fotoaparátom Canon FX a nahradila vtedajšiu objímku Canon R. V roku 1971 bola neskôr nahradená objímkou Canon FD. Objektívy FL môžu byť tiež používané na fotoaparátoch s objímkou FD.
Makrofotografia

Makrofotografia označuje fotografiu z veľmi blízkych vzdialeností; klasická definícia je, že obraz projektovaný na "rovine filmu" (čiže napríklad film alebo digitálny senzor) je rovnako veľký ako je veľkosť fotografovaného subjektu. Na 35 mm filme (napríklad), objektív musí mať schopnosť zaostriť na oblasť o veľkosti 24 × 36 mm alebo ešte menšiu, pretože to je veľkosť projektovaného obrazu na filme. Toto je tiež známe ako "zväčšenie na životnú veľkosť" alebo jednoducho 1:1.
V nedávnych rokoch sa pojem "macro" začal používať v marketingových materiáloch na označovanie schopnosti zaostriť na predmet z dostatočne krátkej vzdialenosti, aby pri bežnej 4×6 palcovej (102×152 mm) výslednej fotografii mal rovnakú veľkosť ako naživo alebo väčšiu. Toto však vyžaduje len zväčšenie približne 1:4, čo je omnoho ľahšie dosiahnuteľné výrobcami objektívov.
Výbava.
Existuje mnoho druhov vybavenia, ktoré umožňujú spraviť obrázok v požadovanej veľkosti. Tieto zahŕňajú:
Kernov dom

Kernov dom je historická budova v Starom Meste v Bratislave. Je to rohový dom, ktorý sa nachádza na Hviezdoslavovom námestí 26 a na Rybnej bráne 8.
Dejiny.
Pôvodne bol súčasťou mestských hradieb, neskôr meštiansky dom. Pôvodne tu stál dvojpodlažný dom z 13. storočia, ktorý bol súčasťou hradbového opevnenia. Koncom 18. storočia bol asanovaný pri búraní hradieb. Na jeho mieste bol postavený v roku 1845 nový štvorpodlažný dom v štýle meštianskeho empíru. Jeho staviteľom bol Ignác Feigler starší. Od tohto času je známy ako Kernov dom.
V rokoch 2003 až 2005 bol kompletne zrekonštruovaný.
Slniečko (skupina)

Slniečko alebo Punto &amp; rybacé hlavy je hudobná skupina so sídlom v Piešťanoch. Ich špecifikom je spev v piešťanskom, respektíve trnavskom dialekte a humorné texty Petra Remiša. Za jej vznik sa považuje prvý koncert voľného folkového združenia Bahno 23. decembra 1983 v Piešťanoch, na ktorom účinkoval aj Peter Remiš so spoluhráčmi. V skupine sa počas troch dekád vystriedalo množstvo známych inštrumentalistov a hostí (dlhodobo najmä Marian Jaslovský, Branislav Jobus, Andrej Jobus...). Pôvodný názov "Punto &amp; Rybacé hlavy" skupina nemohla dlho používať, pretože jej ho komunistické prehrávkové komisie neschválili. Prijala preto recesistický názov Slniečko, ktorý po roku 1989 používala súčasne s názvom Punto &amp; Rybacé hlavy. Po hudobnej stránke má skupina Slniečko najbližšie k folk rocku, ale kapela sa hlási aj k vplyvom punku a v posledných dvoch albumoch najmä k vplyvu world-music a gipsy swingu.
Zloženie kapely.
Častými hosťami kapely boli v minulosti saxofonisti Marian Jaslovský a Jozef Králik.
Astronomical Society of the Pacific

Astronomical Society of the Pacific (skratka ASP) je astronomická spoločnosť v USA, založená v roku 1889. Združuje astronómov profesionálov i amatérov. Vydáva vedecký časopis "Publications of the Astronomical Society of the Pacific" a populárno-vedecký časopis "Mercury".
Devoll

Devoll môže byť:
Pascalov zákon

Pascalov zákon znie: Tlak v kvapaline, ktorý vznikne pôsobením vonkajšej sily na povrch kvapaliny v uzavretej nádobe, je v každom mieste kvapaliny rovnaký.
Pascalov zákon hovorí o "prenose tlaku" do ľubovoľného miesta v kvapaline, pritom sa tlak nikde nestráca. Prenos tlaku je umožnený pohybom častíc kvapaliny a rozkladom vzájomných síl medzi nimi do všetkých smerov.
Pascalov zákon "nehovorí", že tlak je v celej kvapaline rovnaký. Napr. hydrostatický tlak je v menšej hĺbke menší, vo väčšej hĺbke väčší. Tlačením na kvapalinu vzrastie tlak vo všetkých miestach rovnako, ale "rozdiely z hydrostatického tlaku zostanú".
Pascalov zákon je základom hydraulických zariadení, ktoré využívajú prenos tlaku a tým aj tlakovej sily od jedného piestu k druhému. Veľkosťou piestu sa dá ovplyvniť aj "veľkosť" tlakovej sily.
Ekliptikálna dĺžka

Ekliptikálna dĺžka alebo astronomická dĺžka λ je uhlová vzdialenosť hviezdy od jarného bodu po priesečník šírkovej kružnice s ekliptikou. Meria sa v stupňoch od 0° do 360° pozdĺž ekliptiky od jarného bodu v kladnom smere (pri pohľade od severného pólu ekliptiky v smere proti pohybu hodinových ručičiek). Je jednou z ekliptikálnych súradníc hviezdy.
Dibër

Dibër alebo Dibrë (- po albánsky; "Dibra" po taliansky a zriedkavo po albánsky; "Dibri" po novogrécky / "Dibré" po starogrécky) alebo Debra / Debar (-po slovansky) môže byť:
DebRA je britská organizácia s cieľom nájsť liek na epidermolysis bullosa, pozri DebRA (organizácia)
Ekliptikálna šírka

Ekliptikálna šírka alebo astronomická šírka β je uhlová vzdialenosť hviezdy od ekliptiky, meraná pozdĺž šírkovej kružnice hviezdy v stupňoch od 0° do 90°, kladne k severnému pólu ekliptiky, záporne k južnému pólu ekliptiky. Jedna z ekliptikálnych súradníc hviezdy.
Jakoubek ze Stříbra

Jakoubek ze Stříbra, alebo Jakub alebo Jacobellus, (* asi 1375 – † 9. august 1429) bol český kazateľ, kňaz, spisovateľ, teológ, reformátor, priateľ a spolužiak Jana Husa. Je významný tým že zaviedol príjmanie Eucharistie pod obomi spôsobmi. 
Život.
V roku 1393 sa stal bakalárom a roku 1397 majstrom. Od roku 1400 prednášal na Karlovej univerzite. Medzi českými kazateľmi tohto obdobia bol prvým, kto presadzoval prijímanie sviatosti pod obidvoma spôsobmi (utrakvizmus), prvý raz s touto myšlienkou vystúpil niekedy v roku 1414 (v tom čase bol Jan Hus v Kostnici). Táto idea sa nakoniec stala pre husitstvo natoľko kľúčovou, že tvorila jeden zo Štyroch pražských artikul, na ktorých vzniku sa Jakoubek tiež podieľal. O otázke prijímania sviatosti pod obidvoma spôsobmi sa zo začiatku veľmi diskutovalo a takmer prívržencov Jana Husa rozdelila. V tom čase sa Jakoubek dostal do kliatby. Od roku 1419 pôsobil ako kazateľ v Betlehemskej kaplnke.
V husitských sporoch stál na strane Pražanov, pravdepodobne preto, že mal pocit, že Táboriti zachádzajú príliš ďaleko (mnohé názory sú im však bližšie). Vo väčšine sporov bol jednotiacim prvkom, vďaka ktorému sa podarilo nájsť kompromis. Bol účastníkom veľkého hádania 10. decembra 1420, kde sa mu podarilo presadiť kompromis v spore o ornátoch. 
Jakoubek ze Stříbra bol jedným zo štyroch správcov husitského duchovenstva spolu s Janom Želivským, Janom z Příbrami a Prokopom z Plzne). Inicioval zvolanie schôdze v Karlovom kolégiu 12. novembra 1421, ktoré potvrdilo synodu, čím chcel zabrániť extrémom zo strany Jana Želivského, avšak neúspešne. 7. marca 1422 podal na Želivského žalobu. Onedlho bol donútený ísť do vyhnanstva v Hradci Králové, ale už koncom mája sa vrátil do Prahy.
Zastával tézu, že obrana (nie šírenie) slova Božieho mečom, je správna. To bol podklad pre táboritov, ktorí si jeho slová vyložili ako požehnanie na vojenské akcie, čo vyvolalo jeho spor s Petrom Chelčickým.
Sústava astronomických konštánt

Astronomické konštanty sú konštanty používané pri astronomických výpočtoch, tvoriace ucelenú sústavu konštánt, vyjadrenú jednotkami sústavy SI a astronomickými jednotkami dĺžky, času a hmotnosti. Astronomickou jednotkou času je deň; 1 d = 86 400 s. Inou astronomickou jednotkou času je juliánske storočie, zodpovedajúce intervalu 36 525 d. Astronomickou jednotkou hmotnosti je hmotnosť Slnka ("M"☉). Astronomickou jednotkou dĺžky je AU, ktorá má v Gaussovej gravitačnej konštante k hodnotu 0,017 202 098 95, ak sa meria v astronomických jednotkách času a hmotnosti. Rozmer K2 zodpovedá rozmeru gravitačnej konštanty G (t. j. L3. M−1. T−2). Sústavu astronomických konštánt tvorí Gaussova gravitačná konštanta (definovaná), desať základných (primárnych) konštánt a odvodené konštanty. Medzinárodná astronomická únia odporúčala zaviesť tieto konštanty v ročenkách, katalógoch a vedeckých publikáciách od roku 1984 a používať ekvinokcium 2000,0 namiesto 1950,0. K sústave astronomických konštánt patria aj pomery hmotností Slnka k jednotlivým planétam (vrátane mesiacov planét). Niektoré údaje hmotností planét sa však od roku 1976 spresnili.
Fier

Fier môže byť:
Palec (jednotka dĺžky)

Palec alebo cól (pre jednotky z anglofónnej oblasti aj inch, skratka: in, symbolom je ″, v prípade potreby môže byť použitý strojopisný symbol ") je názov jednotky dĺžky v rozličných sústavách mier.
Spravidla sa pohybuje od 2,3 do 3 cm. Dnes sa palce (cóly) najbežnejšie používajú v USA a Spojenom kráľovstve, kde od roku 1954/1956 platí tzv. anglický palec (2,54 cm). Pre Slovensko bol v minulosti relevantný najmä rakúsky cól (2,634 cm).
Dodnes sa na Slovensku používa napríklad pri vodoinštalačných súčiastkach alebo rozmeroch diskov a pneumatík.
Palec

Palec môže byť:
Aponiho palác

Aponiho palác (staršie "Apponyiho palác") je rokokový dom a národná kultúrna pamiatka v mestskej časti Staré Mesto v Bratislave, dnes je súčasťou Starej radnice.
Dejiny.
Palác dal postaviť v rokoch 1761–1762 gróf Juraj Aponi (z Oponíc). V roku 1867 bol palác odkúpený mestom pre potreby magistrátu. Odvtedy patrila budova vždy do správy mesta alebo mestských organizácií. Počas existencie budovy na nej boli viackrát vykonané stavebné úpravy pre potreby mesta. V roku 2006 bolo rozhodnuté, že budova bude zrekonštruovaná, pretože si to vyžadoval jej stav. 27. apríla 2008 bol palác znovu sprístupnený verejnosti po dvojročnej rekonštrukcii v rámci podujatia Bratislava pre všetkých. 
V súčasnosti palác slúži Mestskému múzeu na prezentáciu dejín Bratislavy.
Stagflácia

Stagflácia je stav, keď ekonomika vykazuje zároveň stagnáciu a infláciu.
Je to pojem z makroekonómie, ktorý vyjadruje obdobie s vysokou infláciou a zároveň národný produkt buď klesá alebo sa prinajmenšom nezvyšuje. Výkonnosť ekonomiky ani nerastie ani neklesá, nezamestnanosť sa udržiava na rovnakej úrovni, no napriek tomu cenová hladina rastie. 
Ide o zmiešaný typ inflácie. Prelínajú sa tu príčiny vyvolávajúce zmeny v agregátnom dopyte (AD), ako aj príčiny vyvolávajúce zmeny v agregátnej ponuke (AS). 
Vznik.
Vzniká ako dôsledok nákladmi tlačenej inflácie. Tento jav sa dá pozorovať aj pri procese odstraňovania inflačnej medzery.
Inch

Inch môže byť:
Laco Lučenič

Ladislav „Laco“ Lučenič (* 23. november 1952, Cífer, Česko-Slovensko) je slovenský spevák, skladateľ, hudobný producent a inštrumentalista. Do povedomia verejnosti sa dostal ako člen skupín Fermata, Prúdy, Modus a Limit, ale aj prostredníctvom sólovej dráhy, hudobno-divadelným projektom v podaní skupiny Laco Lučenič &amp; Satisfactory, či postom predsedu poroty v hudobnej televíznej šou Slovensko hľadá Superstar.
Začiatky jeho hudobnej kariéry sú spojené s Pavlom Hammelom. Ako spevák a basový gitarista sa Lučenič podieľal na jeho albume "Hráč" (1974). Neskôr pôsobil ako basový gitarista a hudobný producent v skupinách Fermata, Modus a Limit. Bol dlhoročným spolupracovníkom Miroslava Žbirku, ktorému produkoval všetky albumy až do roku 1994. Taktiež je autorom hudby k detskému albumu "Išla myška briežkom: Pesničky pre deti" (1996).
Po rozchode s Miroslavom Žbirkom sa okrem produkovania albumov slovenským a českým skupinám venoval elektronickej hudbe a zvukovému experimentovaniu. Svoje skúsenosti zúročil na remixovom dvojalbume "" (2000). Album obsahuje aj pieseň „Chladná (ako zmrzlinový pohár)“, ktorá je súčasťou soundtracku k českému filmu "Samotári".
V roku 2004 založil skupinu Laco Lučenič &amp; Satisfactory, s ktorou na jeseň v roku 2006 absolvoval celoslovenské turné, pričom záznam januárového koncertu v bratislavskom Divadle Astorka Korzo ’90 vydal na DVD pod názvom "Live in Concert" (2006) na vlastnej značke doubleL Records. Nateraz posledný Lučeničov štúdiový album nesie názov "XLL" (2007).
Od októbra 2004 každý pracovný deň moderuje v rádiu Rocková republika reláciu "Rockový deň s Lacom Lučeničom".
V rokoch 2018 až 2022 bol členom slovenskej skupiny Slobodná Európa. Pôvodne sa ku kapele pripojil ako basgitarista, ale po odchode Vlada „Jerziho“ Jurču v roku 2020 prešiel na post gitaristu.
V súčasnosti sa venuje tvorbe hudobných relácii a producenstvu. 
Diskografia.
LP.
Pôvodné:
Exportné:
Remixové:
Detské:
Kompilačné:
DVD.
(**)
Agregátny dopyt

Agregátny dopyt alebo agregovaný dopyt alebo celkový dopyt môže byť:
Agregátna ponuka

Agregátna ponuka alebo agregovaná ponuka alebo celková ponuka môže byť:
Dynama-Minsk

Dynama-Minsk (po bielorusky) alebo Dinamo-Minsk (po rusky) môže byť:
Vladimír Hiadlovský

Vladimír Hiadlovský môže byť:
Has (okres)

Has (alb.: "Rrethi i Hasit") je okres v Albánsku. Počet obyvateľov je 20 000 (2004 odhad), a rozloha 374 km². Nachádza sa v severovýchodnej časti krajiny, jeho hlavné mesto je Krumë.
V okrese je viacero obcí, ktoré poskytli pomoc v roku 1999 pri vojne v Kosove odohrávajúcej sa v Juhoslávii (napr. obec Vlahën).
Vlahën

Vlahen je obec v Albánsku v Kukësskom kraji v okrese Has. 
Je to obec s asi 300 domami s približne 3 000 obyvateľmi. Známa sa stala tým, že prichýlila utečencov z Kosova počas vojny v Kosove. Vlahen obklopujú viaceré vrchy, najznámejšie sú Pashtrigu (2 847 m. n. m.), Maja Gajrepit (1 875 m. n. m.).
Kavajë (okres)

Kavajë (alb.: "Rrethi i Kavajës") je okres v Albánsku. Počet obyvateľov je 105 000 (2004 odhad), a rozloha je 393 km². Nachádza sa na západe krajiny, Jeho hlavné mesto je Kavajë.
Kolonjë

Kolonjë (alb.: "Rrethi i Kolonjës") je okres v Albánsku v kraji Korçë. počet obyvateľov je 17 000 (2004, odhad), s tradičnou Gréckou a Arumunskou (Arumuni alebo inak Kucovlasi) menšinou. Má rozlohu 805 km². Nachádza sa v juhovýchodnej časti krajiny, a jeho hlavné mesto je Ersekë, ďalšie mesto v okrese je Leskovik na juhu. Hraničí na východe s okresom Korçë, na východe s Gréckom konkrétne s prefektúrami Kastoria a Ioannina. Mesto Ersekë je postavené na úpätí vrchu Gramoz.